OpenLLM-France/wikimedia huggingface dataset:
# Bruno Cenghialta

Bruno Cenghialta (Montecchio Maggiore, 5 de desembre de 1962) és un ciclista italià, ja retirat, que fou professional entre 1986 i 1998. En el seu palmarès destaca una victòria d'etapa al Tour de França de 1991. Una vegada retirat com a ciclista passà a exercir tasques de director esportiu en diferents equips, com ara l'Amica Chips, Alessio, Fassa Bortolo, Acqua & Sapone i l'Astana.

## Palmarès

* 1980
** 1r a la Piccola Sanremo
* 1985
** 1r a la Milà-Tortona
** 1r al Circuit Castelnovese
* 1988
** 1r a la Schwanenbrau Cup
* 1991
** Vencedor d'una etapa del Tour de França
* 1994
** 1r a la Coppa Bernocchi

### Resultats al Tour de França

* 1990. 102è de la classificació general
* 1991. 56è de la classificació general. Vencedor d'una etapa
* 1992. Abandona (14a etapa)
* 1993. 38è de la classificació general
* 1994. 25è de la classificació general
* 1995. 15è de la classificació general
* 1996. 56è de la classificació general
* 1997. 112è de la classificació general

### Resultats al Giro d'Itàlia

* 1986. 54è de la classificació general
* 1987. 84è de la classificació general
* 1989. 79è de la classificació general
* 1991. 88è de la classificació general
* 1993. 47è de la classificació general
* 1994. 36è de la classificació general
* 1995. 11è de la classificació general
* 1996. 18è de la classificació general
* 1997. 40è de la classificació general
* 1998. 57è de la classificació general

## Referències

* 1 2 «CENGHIALTA Bruno». [Consulta: 28 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Bruno CENGHIALTA» (en italià). [Consulta: 28 novembre 2022].
* ↑ «El equipo Astana-Qazaqstan presentado en Nur-Sultan» (en spanish), 03-12-2021. [Consulta: 28 novembre 2022].

## Enllaços externs

* Fitxa de Bruno Cenghialta a sitiodeciclismo.net
# Torre d'en Malla

La torre d'en Malla és un edifici de Parets del Vallès (Vallès Oriental). Està situada dins l'espai natural de Gallecs, espai d'interès natural. És una obra protegida com a bé cultural d'interès local.

## Descripció

És un conjunt defensiu, de secció quadrada, amb dues torres de planta quadrada sis metres i mig de costat en cada un dels angles de la façana principal. El cos central té teulada a quatre vessants, hi ha dues portes adovellades i una finestra gòtica bífora amb el mainell esculpit. A l'interior hi ha voltes de canó i de creueria. La seva antiga capella avui es fa servir de magatzem. L'edificació actual, per la seva estructura, correspon a l'època gòtica.

## Història

S'han trobat restes possiblement romanes. El seu nom antic podria se vila Alvir, i d'aquest s'esdevindria el seu antic nom de Vilatzir. Els seus senyors van ajudar a construir l'església de St. Esteve el segle xiii. La capella dedicada a St. Iscle és datada des del 904, però l'actual obra porta a la llinda la data de 1789. Des del 981 va pertànyer al monestir de Sant Cugat del Vallès. La Torre va passar el 1776 als dominics del Convent de Santa Caterina de Barcelona, que la van perdre a les desamortitzacions. El 1835 fou comprada per la família Mandri que la va conservar fins al 1949. L'edifici va ser reformat a finals del segle xix.

## Referències

* 1 2 «Torre d'en Malla». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].

## Bibliografia

* Piquer i Ferrer, Esperança. «Torre d'en Malla». A: El Vallès Occidental El Vallès Oriental. Barcelona: Enciclopèdia Catalana, 1991, p. 57 (Catalunya romànica, XVIII). ISBN 84-7739-271-4.

## Enllaços externs

* Torre d'en Malla a Catalunya Medieval
* Berenguera de Vilatzir
# Bruno Caires

Bruno Ricardo Mendonça Caires (Lisboa, 2 d'abril de 1976) és un exfutbolista portugués, que jugava com a migcampista.

## Trajectòria

Bruno Caires va destacar a mitjans de la dècada dels 90 amb les seleccions inferiors portugueses. Va ser campió d'Europa el 1994 i tercer al Mundial sub-20 de Qatar, el 1995.
Es va formar al Benfica, on va romandre fins a 1997. Al mig, va ser cedit a l'Os Belenenses la campanya 94/95. Al Benfica va tenir les seues oportunitats, tot i que no va arribar a ser titular absolut.
La temporada 97/98 és fitxat pel Celta de Vigo, on la competència i les lesions van fer que només jugara 17 partits en dos anys. La temporada 99/00 va ser cedit al CD Tenerife, on tampoc té massa fortuna.
De nou al Benfica, no compta per al club de Lisboa i baixa al conjunt reserva. Finalment, militarà en clubs modestos, com Maia, Sp. Covilha i Louletano abans de penjar les botes el 2005.

## Enllaços externs

* Fitxa de Bruno Caires
# Terrània

Terrània és la fira ceràmica que des de 2003 es realitza cada any a Montblanc. Tot i crear-se a partir de la iniciativa dels ceramistes locals, està oberta a ceramistes d'arreu del món i cada any hi ha representacions d'altres països.
A més d'un mercat de ceràmica on es troben els mateixos artistes, el programa inclou activitats lúdiques, en especial pels infants, i demostracions (torn, modelat, raku, etc.).

## Història

L'any 2000 ja s'havia establert un grup important d'artesans del fang a Montblanc. Gràcies a la seva iniciativa i amb l'objectiu de fer la seva obra més propera al públic tres anys més tard s'esdevenia la primera fira Terrània.
Terrània ha anat augmentat la seva popularitat de forma progressiva. Ja en 2005 (la tercera edició) comptava amb la retransmissió en directe dels seus actes a través de ràdio i televisió.
Tot seguit es mostra una taula amb xifres de la participació d'artesans segons la pàgina web oficial:
| Edició | Dies de celebració | Lloc d'origen i nombre d'artistes |
| VIIa edició (2009) | 25, 26 i 27 de setembre | Catalunya 18, resta d'espanya 6, França 6, Alemanya 3, Regne Unit 2 |
| VIIIa edició (2010) | 24, 25 i 26 de setembre | Catalunya 21, resta d'espanya 1, França 6, Alemanya 2, Regne Unit 2, Marroc 1, Portugal 1, Lituània 1 |
| IXa edició (2011) | 30 de setembre, 1 i 2 d'octubre | Catalunya 17, resta d'espanya 8, França 5, la Txèquia 1, el Regne Unit 2, Itàlia 1 |

## Referències

* ↑ «Terrània mostra la ceràmica més creativa de 37 catalans i europeus a Montblanc». vilaweb, 29-09-2003. [Consulta: 7 octubre 2011].
* ↑ «Terrània obre portes a Montblanc, on s'esperen 6.000 visitants». Tinet (Diputació de Tarragona), 30-09-2005. [Consulta: 7 octubre 2011].
* La Vanguardia, article Montblanc rebrà per novena vegada el Festival Terrània, 3/11/2011
* Tinet.cat, Diputació de Tarragona, Article sobre la novena edició de Terrània Arxivat 2011-10-03 a Wayback Machine.
* El Punt Avui, Una trentena de ceramistes, al festival Terrània, 2/05/11
* El Vallenc, Tanca Terrània, amb una bona valoració per part del públic, 1/10/2010 Arxivat 2012-06-26 a Wayback Machine.

## Enllaços externs

* Pàgina oficial
# Durango

«Durango» té aquests significats:
* Durango (Biscaia), municipi del territori històric de Biscaia, País Basc
* Bombardeig de Durango, acció bèl·lica executada el 31 de març de 1937
* Estat de Durango, estat de Mèxic
* Durango o Victoria de Durango, ciutat de Mèxic, capital de l'estat de Durango
* Durango (Colorado), població dels Estats Units a l'estat de Colorado
* Durango (Iowa), població dels Estats Units a l'estat d'Iowa
* Durango (municipi), municipi de l'estat de Durango (Mèxic)
* Arquebisbat de Durango, seu metropolitana de l'Església Catòlica a Mèxic
* Comtat, Terra o Merindad de Durango, antiga organització política
# Ratpenat de cua de beina de panxa groga

El ratpenat de cua de beina de panxa groga (Saccolaimus flaviventris) és una espècie de ratpenat de la família dels embal·lonúrids que es troba a Austràlia i a Papua Nova Guinea.

## Referències

* ↑ Distribució (anglès)

## Enllaços externs

* The Taxonomicon (anglès)
# Durant (Mississipi)

Durant és una població dels Estats Units a l'estat de Mississipi. Segons el cens del 2000 tenia 2.932 habitants.

## Demografia

Segons el cens del 2000, Durant tenia 2.932 habitants, 1.075 habitatges, i 744 famílies. La densitat de població era de 507,6 habitants per km².
Dels 1.075 habitatges en un 35,3% hi vivien nens de menys de 18 anys, en un 35,9% hi vivien parelles casades, en un 30,1% dones solteres, i en un 30,7% no eren unitats familiars. En el 28,7% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,32.
Per edats la població es repartia de la següent manera: un 30,9% tenia menys de 18 anys, un 10,2% entre 18 i 24, un 24,1% entre 25 i 44, un 18,9% de 45 a 60 i un 15,9% 65 anys o més.
L'edat mediana era de 32 anys. Per cada 100 dones de 18 o més anys hi havia 72,5 homes.
La renda mediana per habitatge era de 19.659 $ i la renda mediana per família de 25.065 $. Els homes tenien una renda mediana de 26.500 $ mentre que les dones 20.200 $. La renda per capita de la població era de 12.210 $. Entorn del 27,9% de les famílies i el 35,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Durant». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Durant». American Fact Finder. Oficina del Cens dels Estats Units, 12-01-2010.
Viccionari
# Sedan

«Sedan» té aquests significats:
* Toponímia:
** Sedan (Kansas)
** Sedan (Minnesota)
** Cràter Sedan, cràter produït durant els assaigs nuclears de Sedan i situat a la zona de proves de Nevada
** Sedan (Ardenes), municipi francès al departament de les Ardenes, regió de Xampanya-Ardenes
** Districte de Sedan, districte del departament francès de les Ardenes, regió de Xampanya-Ardenes
* Miscel·lània:
** Sedan (automòbil), tipus de carrosseria típica d'un automòbil de turisme;
** Sedan (prova nuclear), prova nuclear superficial realitzada a Nevada el 1962
** Club Sportif Sedan Ardennes, club de futbol francès de la ciutat de Sedan
** Batalla de Sedan (1870) episodi de la Guerra francoprussiana
Viccionari
# Santa Maria (Califòrnia)

Santa Maria és una població dels Estats Units a l'estat de Califòrnia. Segons el cens del 2007, tenia 111.972 habitants.

## Demografia

Segons el cens del 2000, Santa Maria tenia 77.423 habitants, 22.146 habitatges, i 16.653 famílies. La densitat de població era de 1.546,5 habitants/km².
Dels 22.146 habitatges en un 42,3% hi vivien nens de menys de 18 anys, en un 56,4% hi vivien parelles casades, en un 13,3% dones solteres, i en un 24,8% no eren unitats familiars. En el 20% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,4 i el nombre mitjà de persones que vivien en cada família era de 3,85.
Per edats, la població es repartia de la següent manera: un 31,6% tenia menys de 18 anys, un 11,6% entre 18 i 24, un 29,5% entre 25 i 44, un 15,9% de 45 a 60 i un 11,3% 65 anys o més.
L'edat mitjana era de 29 anys. Per cada 100 dones de 18 o més anys hi havia 101,6 homes.
La renda mitjana per habitatge era de 36.541 $ i per família de 39.277 $. Els homes tenien una renda mitjana de 28.700 $ mentre que les dones el tenien de 22.364 $. La renda per capita de la població era de 13.780 $. Entorn del 15,5% de les famílies i el 19,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Santa Maria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Santa Maria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Durant (Iowa)

Durant és una població dels Estats Units a l'estat d'Iowa. Segons el cens del 2000 tenia 1.677 habitants.

## Demografia

Segons el cens del 2000, Durant tenia 1.677 habitants, 672 habitatges, i 469 famílies. La densitat de població era de 647,5 habitants/km².
Dels 672 habitatges en un 34,1% hi vivien nens de menys de 18 anys, en un 58,5% hi vivien parelles casades, en un 8,9% dones solteres, i en un 30,2% no eren unitats familiars. En el 26,8% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,01.
Per edats la població es repartia de la següent manera: un 26,4% tenia menys de 18 anys, un 7,3% entre 18 i 24, un 28,7% entre 25 i 44, un 20,6% de 45 a 60 i un 17,1% 65 anys o més.
L'edat mediana era de 38 anys. Per cada 100 dones de 18 o més anys hi havia 86,6 homes.
La renda mediana per habitatge era de 41.681 $ i la renda mediana per família de 51.667 $. Els homes tenien una renda mediana de 37.188 $ mentre que les dones 22.500 $. La renda per capita de la població era de 19.399 $. Entorn del 3,8% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Durant». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Durant». American Fact Finder. Oficina del Cens dels Estats Units, 12-01-2010.
Viccionari
# Chaibate

Chaibate (en àrab شعيبات, Xaʿībāt; en amazic ⵛⵄⴰⵢⴱⴰⵜ) és una comuna rural de la província d'El Jadida, a la regió de Casablanca-Settat, al Marroc. Segons el cens de 2014 tenia una població total de 9.877 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Chamaecytisus

Chamaecytisus és un gènere de plantes amb flor de la tribu Genisteae de la família Fabaceae.

## Particularitats

Les espècies d'aquest gènere són generalment de mida petita comparades amb altres ginestes.

## Espécies

N'hi ha unes 30 espécies; cal mencionar:
* Chamaecytisus albus (Hacq.) Rothm.
* Chamaecytisus austriacus (L.) Link - ginesta austríaca
* Chamaecytisus borysthenicus (Gruner) Klásk.
* Chamaecytisus danubialis (Velen.) Rothm.
* Chamaecytisus drepanolobus (Boiss.) Rothm.
* Chamaecytisus falcatus (Waldst. & Kit.) Holub
* Chamaecytisus glaber (L.f.) Rothm.
* Chamaecytisus heuffelii (Wierzb. ex Griseb. & Schenk) Rothm.
* Chamaecytisus hirsutus (L.) Link
* Chamaecytisus mollis (Cav.) Greuter & Burdet
* Chamaecytisus podolicus (Blocki) Klásk.
* Chamaecytisus polytrichus (Bieb.)
* Chamaecytisus prolifer (L.f.) Link - ginestola de les Canàries
* Chamaecytisus purpureus (Scop.) Link - ginesta morada
* Chamaecytisus ratisbonensis (Schaeff.) Rothm.
* Chamaecytisus rochelii (Wierzb. ex Griseb. & Schenk) Rothm.
* Chamaecytisus ruthenicus (Fisch. ex Wol.) Klásk. - ginesta de Rutènia
* Chamaecytisus supinus (L.) Link - ginesta supina, ginestola
* Chamaecytisus supinus (L.) Link subsp. supinus var. gallicus (Kern.) C. Vic. - ginestola gàl·lica

## Vegeu també

* Ginesta

## Enllaços externs

* Taxonomia
* Herbari virtual - UIB - Chamaecytisus ruthenicus
# Tossal de Seu

El Tossal de Seu és una muntanya de 1.384,6 metres d'altitud situada al termenal entre els municipis de Montanui i de Vilaller, tots dos de l'Alta Ribagorça, i tots dos en terres de parla catalana, però el primer pertanyent a l'Aragó, i el segon a Catalunya.
# Castell d'Ooidonk

El Castell d'Ooidonk es un castell de Bèlgica situat al poble de Sint-Maria-Leerne (Deinze). Té els seus orígens en una masia fortificada amb arrels al període fràncic (segle VIII a IX) eixamplat al segle xii per protegir el transit al riu Leie. Es va transformar en burg al segle xiv, integrat en un anell de burgs defensius a l'entorn de la ciutat de Gant. Destrossat el 1579, va ser reconstruït com palau residencial en estil renaixentista a finals del segle xvi.
El nom prové d'Odonck o Hoedonck i significa «pujol arrenós al mig d'aiguamolls».
Des de l'inici del segle xv fins al 1595 pertanyia a la nissaga dels Montmorency. Filip van Montmorency-Nivelle, una de les més conegudes víctimes de la repressió sanguinària del duc d'Alba (1524-1568) probablement hi va néixer. Va ser incendiat una primera vegada el 1491 per les tropes de Maximilià d'Àustria. Durant la Guerra dels Vuitanta Anys va ser destrossat una segona vegada pels rebels calvinistes de Gant el 1579. El 1595, Martí de la Faille, un benestant banquer anversès va comprar les ruïnes als hereus de Filip van Montmorency i va construir un palau residencial –sense cap funció de defensa– en estil del renaixement.
Des del 1870 els germans i arquitectes Henri (1819-1895) & Clément Parent (1823-1884) van conduir una nova restauració. L'exterior es va conservar amb uns afegits decoratius per donar-li més un aspecte de castell del Loira, l'interior va ser remodelat per adaptar-lo al gust del dia i les normes de confort. El 1963 l'arquitecte G. Fontaine 1963 va conduir una nova restauració i es va descobrir un túnel entre les torres septentrional i occidental, probablement del burg anterior. El 1972 es va restaurar la «Porta Blava» i la porteria.

## Visites

* Castell: el diumenge i festius de l'1 d'abril al 15 de setembre
* Jardí: dimarts a diumenge tot l'any

## Referències

* 1 2 Bogaert, Chris, Chris; Kathleen, Lanclus «Kasteel van Ooidonk» (en neerlandès). Inventaris Onroerend Erfgoed. Agentschap Onroerend Erfgoed, 1991 [Consulta: 11 maig 2017].

## Bibliografia

* Crokaert, Yvonne (ed.). Ooidonk (en neerlandès), 1973 (Kastelen van Oost-Vlaanderen volum 2).
* Kerckhaert, Noël. 400 jaar Ooidonk. Gant: Snoeck-Ducaju, 1995. ISBN 90-5349-162-7.
# Dècada del 1930
## Esdeveniments

* Anys 30 - Es manté la Gran depressió de l'economia a tot el planeta.
* L'ajuntament de Barcelona, per mitjà del Patronat Escolar, inaugura (entre 1931 i 1934) 25 Grups Escolars.
* 1931 - Proclamació de la Segona República Espanyola
* 1936-1939 - Guerra Civil espanyola
* 1939 - Comença la dictadura de Franco
* 1939 - Esclata la Segona Guerra Mundial

## Personatges destacats

* Adolf Hitler
* Benito Mussolini
* Niceto Alcalá-Zamora
* Manuel Azaña
* Francisco Franco
* Kemal Atatürk
* Ióssif Stalin
* Hirohito
* Neville Chamberlain
* Albert Lebrun
* Eamon de Valera
* António de Oliveira Salazar
* Franklin D. Roosevelt
* Pius XI

## Referències

* ↑ «L'Ajuntament de Barcelona celebra el 75è Aniversari dels Grups Escolars». XTEC (Xarxa telemàtica educativa de Catalunya) i Ajuntament de Barcelona, 29-03-2006. [Consulta: març 2020].
# The Reluctant Debutante

The Reluctant Debutante (literalment: "La debutant reticent") és una pel·lícula estatunidenca dirigida per Vincente Minnelli el 1958, per a l'Avon Produccions, distribuïda per la Metro-Goldwyn-Mayer i protagonitzada per Rex Harrison i Kay Kendall.
The Reluctant Debutante va ser la dotzeava pel·lícula més popular a la taquilla britànica del 1959. Segons els registres de MGM, va guanyar 1.555.000 dòlars als Estats Units i el Canadà i 1.425.000 dòlars a la resta del món, amb unes pèrdues de 355.000 dòlars.
El 2003 es va fer un remake de la pel·lícula, Un somni per a ella (What a Girl Wants), protagonitzada per Colin Firth i Amanda Bynes.

## Argument

1958, a Londres. Jimmy Brodbent acull Jane, la seva filla d'un primer matrimoni, criada als Estats Units. Coneix la seva sogra Sheila, una jove una mica fútil, molt introduïda en els ecos de societat, que intenta fer entrar Jane en "el gran món". Aquesta última s'apassiona per un músic estatunidenc - amb el desacord de Sheila - i coneix una cosina del seu pare, Mabel Claremont, que intenta "col·locar" la seva pròpia filla, Clarissa...

## Comentari

Aquesta pel·lícula és la penúltima de Kay Kendall (aleshores casada amb Rex Harrison), morta l'any següent (1959) d'una leucèmia. L'actor va tenir cura de Kendall fins a la seva mort als 32 anys. L'actriu expressa aquí el seu sentit de la comèdia que fa pensar a altres clàssics de la comèdia americana com Designing Woman del mateix Minnelli o Quina fera de nena! de Howard Hawks.

## Repartiment

* Rex Harrison: Jimmy Brodbent
* Kay Kendall: Sheila Brodbent
* John Saxon: David Parkson
* Sandra Dee: Jane Broadbent
* Angela Lansbury: Mabel Claremont
* Peter Myers: David Fenner
* Diane Clare: Clarissa Claremont

## Referències

* ↑ "Year Of Profitable British Films." Times [London, England] 1 Jan. 1960: 13. The Times Digital Archive. Web. 11 July 2012.
* ↑ The Eddie Mannix Ledger. Margaret Herrick Library, Center for Motion Picture Study.
* ↑ «The Reluctant Debutante». The New York Times.
* ↑ «Kay Kendall: Britain's lost bombshell», 10-02-2006. [Consulta: 26 gener 2018].
# Santa Maria (Rio Grande do Sul)

Santa Maria és una ciutat de l'estat brasiler de Rio Grande do Sul. La seva població és de 262 368 habitants en 2011. La ciutat de Santa Maria es troba a 290 km de Porto Alegre, capital de l'estat.

## Referències

* ↑ «Santa Maria - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Santa Maria- História & Fotos» (en portuguès brasiler). Cidades. IBGE. [Consulta: 3 desembre 2023].
# Tichla

Tichla (en àrab تشلا, Tixlā; en amazic ⵜⵉⵛⵍⴰⵣ) és una vila del Sàhara Occidental a pocs quilòmetres al nord de la frontera amb Mauritània. L'altitud és de 304 m. El govern del Marroc la considera una comuna rural de la província d'Auserd, a la regió de Dakhla-Oued Ed-Dahab. Segons el cens de 2014 tenia una població total de 5.743 persones
En els camps de refugiats de Tindouf, a Algèria, la ciutat ha donat nom a una daira de la wilaya d'Auserd.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Semproniano

Semproniano és un municipi situat al territori de la província de Grosseto, a la regió de la Toscana (Itàlia).
Limita amb els municipis de Castell'Azzara, Manciano, Roccalbegna, Santa Fiora i Sorano.
Pertanyen al municipi les frazioni de Catabbio, Cellena, Petricci i Rocchette di Fazio.

## Galeria

* Vista del poble
* Centre històric
* La Rocca
* L'oratori de la Santa Creu
* Interior de l'oratori
* L'església de S.Vicenç i S.Anastasi
* oratori de Sant Roc
* Església de la Madonna delle Grazie
* Localització de Semproniano a la província de Grosseto

## Referències

* ↑ Comune di Semproniano- Statuto.
# Selecció d'hoquei sobre patins masculina de Suïssa

La selecció d'hoquei sobre patins masculina de Suïssa representa la Federació Suïssa de Patinatge en competicions internacionals d'hoquei sobre patins. L'any 2007 va quedar subcampiona del món i el 2006 va ser subcampiona d'Europa.
El seu primer partit fou l'any 1924 contra Anglaterra perdent 7 a 4. La seva major victòria fou l'any 1980 contra l'Índia guanyant 50 a 0. La seva major derrota fou l'any 1973 perdent 17 a 1 contra Portugal.

## Referències

* ↑ «Historique du hockey en Suisse» (en francès). SRHV.ch. Arxivat de l'original el 2012-03-13. [Consulta: 12 juny 2017].
* ↑ «Tous les matchs Suisse - Angleterre» (en francès). Rink-Hockey.net. [Consulta: 12 juny 2017].
* ↑ «Tous les matchs Suisse - Inde» (en francès). Rink-Hockey.net. [Consulta: 12 juny 2017].
* ↑ «Tous les matchs Suisse - Portugal» (en francès). Rink-Hockey.net. [Consulta: 12 juny 2017].

## Enllaços externs

* Fédération Suisse de Rink-Hockey / Schweiz Rollhockey-Verband (francès) (alemany)